**8521 Nagyacsád, Deák Ferenc u. 1-3.**

**ikt.szám: ……../2019.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2019. július 17- én 17 óra 30 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Süle István

 képviselők

**Távol van**: Tima Zoltán Ferenc

 Szórád Zoltán

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 3 fő jelen van. Tima Zoltán Ferenc és Szórád Zoltán távolmaradását előre jelezte. Az ülést megnyitja. Ismerteti szóban a kiküldött napirendi pontokat. Javasolja 3.) napirendnek a Szolgáltatási szerződés elfogadása és térítési díjról szóló ../2019. (….) önkormányzati rendelet elfogadását, így a 4.) napirend a vegyes ügyek. A többi napirendi pont változatlanul hagyása mellett.

Nagyacsád község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozta:

**41/2019.(VII.17.) önkormányzati határozat**

Nagyacsád Község Önkormányzatának képviselő-testülete 2019. július 17-i ülésének napirendjét az alábbiak szerint határozza meg:

1. Belső ellenőrzési jelentés elfogadása

Előadó: polgármester

1. ../2019.(…..) önkormányzati rendelete az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról

Előadó: polgármester

1. Szolgáltatási szerződés elfogadása és térítési díjról szóló ../2019. (….) önkormányzati rendelet elfogadása

Előadó: polgármester

1. Vegyes ügyek

Előadó: polgármester

**Napirendek tárgyalása:**

1. **Belső ellenőrzési jelentés elfogadása**

**Előadó: polgármester**

Szalóky Nándor ismerteti a napirendet. Elmondja, hogy a civil szervezeteknek nyújtott támogatásról szóló rendelet címén kell módosítani. Ismerteti a jegyzőkönyv tartalmát.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**42/2019.(VII.17.) önkormányzati határozat**

1. Nagyacsád Község Önkormányzati Képviselő-testülete megismerte és megtárgyalta az 2011. évi CLXXXIX. tv. 119.§ (4) bekezdése alapján a polgármester által előterjesztett 2019. évi ellenőrzési jelentést.
2. A Képviselő-testület a jelentést elfogadja.

Felelős: polgármester

Határidő:azonnal

**2)…/2019.(…..) önkormányzati rendelete az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról**

**Előadó: polgármester**

Szalóky Nándor polgármester elmondja, hogy a rendelet módosítására egy törvényességi felhívás miatt van szükség, valamint az óvoda átszervezés miatt az önkormányzat fogja igényelni a normatívát, így szükséges a kormányzati funkciók felvétele a rendelet mellékletébe.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**7/2019.(VII.29.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**3)Szolgáltatási szerződés elfogadása és térítési díjról szóló ../2019. (….) önkormányzati rendelet elfogadása**

**Előadó: polgármester**

Szalóky Nándor polgármester elmondja, hogy az óvoda átszervezés miatt már az önkormányzat fogja az étkezési normatívát igényelni. Ehhez szükséges egy szolgáltatási szerződés megkötése a vásárolt élelmezésre, valamint a térítési rendelet elfogadása. A térítési díj nem változik, eddig a Fix Pont Önkormányzati Feladatellátó Társuláson keresztül fizettük, és ők igényelték a normatívát is. Ez most közvetlenül az önkormányzatnál bonyolódik le. A szülőknek ez nem okoz plusz terhet, csak technikai módosítás. Javasolja a szerződés megkötését és a rendelet elfogadását.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**43/2019.(VII.17.) önkormányzati határozat**

Nagyacsád község Önkormányzat Képviselő-testülete úgy döntött, hogy szolgáltatási szerződést köt a gyermekétkeztetés biztosítására a BELDAME FOOD Vendéglátó és Szolgáltató Kft.-vel (Pápa, Rákóczi F u. 10.). Felhatalmazza a polgármestert a szerződés megkötésére és a szükséges intézkedések megtételére.

Felelős: polgármester

Határidő: 2019. augusztus 31.

Szalóky Nándor polgármester elmondja, hogy szükséges a rendelet elfogadása, felkéri a Képviselő-testületet az ismertetett rendelet elfogadására. Megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**8/2019.(VII.29.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az étkeztetés nyersanyagköltségeiről és térítési díjáról szóló fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**5)Vegyes ügyek**

**Előadó: polgármester**

Szalóky Nándor polgármester elmondja, hogy a településképi rendeletre is érkezett törvényességi felhívás, mely készítésének költsége 100 ezer Ft. Az eredeti rendeletet készítő mérnök végzi el a módosításokat.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**44/2019.(VII.17.) önkormányzati határozat**

Nagyacsád község Önkormányzat Képviselő-testülete úgy döntött, hogy Németh Ferenc (8273 Monoszló, Fő u. 23.) egyéni vállalkozóval szerződést köt Nagyacsád község Településkép-védelmi Rendeletének a Veszprém Megyei Kormányhivatal Törvényességi Felügyeleti Osztálya által törvényességi felhívásában szereplő javítások elkészítésére bruttó 100.000.- Ft összegben.

Felelős: polgármester

Határidő:azonnal

Szalóky Nándor polgármester elmondja, hogy a tűzoltószertárt lebontjuk, ezt meg is beszéltük egy korábbi ülésen. A benne tároltakat egy másik helyre kell áttenni, ezért egy dupla mobil garázst kellene venni. Bruttó 626.000.- Ft + 18.000.-Ft költséggel járna. A 18 ezer Ft plusz költség abból adódik, hogy a magasságát meg kell emelni. Az alapozás kb 143.000.- Ft amit az önkormányzat végeztet el.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**45/2019.(VII.17.) önkormányzati határozat**

Nagyacsád község Önkormányzat Képviselő-testülete úgy döntött, hogy

1. F.P.U.H. Bomstal Stanislaw Babel –től (34-623 SZczyrzyc64) megrendeli a „BLASZAK” mobil garázs szerkezetét.
2. Az alapozási munkálatokkal megbízza Szakács Balázs 8521 Nagyacsád, Kossuth u. 35/B. alatti vállalkozót 45.000.- Ft összegben a benyújtott árajánlat szerint, melyhez szükséges anyagokat az önkormányzat biztosítja.

Felelős: polgármester

Határidő: azonnal

Szalóky Nándor polgármester elmondja, hogy virágládák megvásárlására kerülne sor. Beszerzendő virágládák: 31 db nagy virágláda, 8 db virágláda lego2, 4 db virágláda lego1, 2 szett lego virágláda. Ezek összes költsége 896.500 Ft.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**46/2019.(VII.17.) önkormányzati határozat**

Nagyacsád község Önkormányzat Képviselő-testülete úgy döntött, hogy a Party Möbel Kereskedelmi Kft-től 896.500 ft összegben virágládát vásárol. (Virágláda Jumbó 31 db, Virágláda Legó2 8 db, Virágláda Legó1 4 db, Legó Virágláda szett 2 db)Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Szalóky Nándor polgármester elmondja, hogy az óvodában festetni kellene a foglalkoztató szobát, de költséghatékonyabb megoldás a lambériázás. Korábban ezt az ötletet elvetettük, mert féltünk a vizesedéstől, de ezzel nincs gond, így meg lehet csinálni. Szintén lambériázni kell a kultúrház előterének mennyezetét, ott álgerenda is elhelyezésre kerülne. Az árajánlatok beszerzésre kerültek, FER-SZIL’09 BAU KFT. végezné el. Ismerteti az árajánlatok tartalmát.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**47/2019.(VII.17.) önkormányzati határozat**

Nagyacsád község Önkormányzat Képviselő-testülete úgy döntött, hogy szerződést köt a FER\_SZIL’09 BAU Kft.-vel (8521 Nagyacsád, Széchenyi u. 14.)

* az óvoda lambériázási munkálataira Bruttó 422.285.- Ft összegben
* kultúrház lambériázási munkálataira Bruttó 1.012.560.- Ft összegben.

Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Szalóky Nándor polgármester elmondja, hogy a földutak gyalázatosak. A gazdákkal egyezkedett, de az nem vezetett eredményre. Rendelt egy gépet, ami 20 cm-ig lemegy, ledarálja a gyökereket. 60ezer Ft/ üzemóra a díja. Úgy gondolom, hogy 30 üzemóra alatt végezne.

Süle István képviselő megkérdezi, hogy miért az önkormányzat csináltatja, miért nem a gazdák? Ők járnak rajta.

Szalóky Nándor polgármester elmondja, hogy ami bevétel keletkezett a darálásból, azt egyébként is az utakra szánták. Kb. 2,5 millió Ft folyt be belőle, ebből eddig 300 ezer Ft-ot költött az utakra.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza

**48/2019.(VII.17.) önkormányzati határozat**

Nagyacsád község Önkormányzat Képviselő-testülete úgy döntött, hogy a külterületi utak javítását megrendeli 60.000 Ft/ üzemóra+ áfa díjban az Erdő-Gazda 93 Kft-től( 8330 Sümeg, Széchenyi u. 5. asz: 12929478-2-19). Felhatalmazza a polgármestert a szükséges intézkedések megtételére.

Szalóky Nándor polgármester megkérdezi, hogy a vegyes ügyek keretében van-e valakinek kérdése?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. július 17-i nyilvános ülést 18 óra 29 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**